นิพันธ์ ศิริธร

นิพันธ์ ศิริธร (เกิด 4 กรกฎาคม พ.ศ. 2499) รองหัวหน้าพรรคพลังประชารัฐ อดีตสมาชิกสภาผู้แทนราษฎรจังหวัดตรัง 1 สมัย และประธานคณะกรรมาธิการการป้องกันปราบปรามการฟอกเงินและยาเสพติด ใน สภาผู้แทนราษฎรไทย ชุดที่ 25

 ประวัติ 
นิพันธ์ ศิริธร เกิดเมื่อวันที่ 4 กรกฎาคม พ.ศ. 2499 เป็นชาวตำบลชะรัด อำเภอกงหรา จังหวัดพัทลุง‘แยก-ยึด-ร่วม’ บทเรียนชัยชนะ ‘ตรัง’ เขต 1 : นิพันธ์ ศิริธร ส.ส.พลังประชารัฐ สำเร็จการศึกษา ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง และ พัฒนบริหารศาสตรมหาบัณฑิต ทางรัฐประศาสนศาสตร์ จาก สถาบันบัณฑิตพัฒนบริหารศาสตร์ นายนิพันธ์ ศิริธร

การทำงาน
นิพันธ์ เคยรับราชการในจังหวัดตรัง ไล่ไปตั้งแต่นายอำเภอรัษฎา, นายอำเภอกันตัง, นายอำเภอเมืองตรัง, ปลัดจังหวัดตรัง และ รองผู้ว่าราชการจังหวัดตรัง ใน พ.ศ. 2559

 งานการเมือง
นิพันธ์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2562 สังกัดพรรคพลังประชารัฐ โดยเอาชนะนายแพทย์สุกิจ อัถโถปกรณ์ อดีต ส.ส. ตรัง 3 สมัย จากพรรคประชาธิปัตย์ ไปแค่ 1,084 คะแนน

 สมาชิกสภาผู้แทนราษฎร 
นิพันธ์ ศิริธร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดตรัง สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๘ ตอนที่ ๑๖๑ ง ฉบับพิเศษ หน้า ๙๓, ๓๐ กันยายน ๒๕๒๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๒ ตอนที่ ๑๑ ข หน้า ๓๑๖, ๒๓ กรกฎาคม ๒๕๔๘

 อ้างอิง 

หมวดหมู่:บุคคลจากอำเภอกงหรา
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรจังหวัดตรัง
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา